คือหนูอายุประมาณ14ค่ะ เเล้วมีเมือกสีดำออกมาจากช่องคลอดมา1วันเเล้วค่ะไม่เเน่ใจว่าวันทีื2จะมีเมือกสีดำออกจากช่องคลอดอีกมั้ยเมนส์หนูเพิ่งมาวันที่2 หนูไม่รู้ว่าต้องไปหามั้ยเพราะเรื่องนี้หนูกล้าบอกผู้ปกครองพาไปหาได้ค่ะ เเต่หนูหยากรู้ว่าหนูเป็นไรมั้ยเพราะช่วงนี้หนูไม่เเน่ใจว่ามันมีเมือดำออกมาอีกมั้ย เเล้วมันอัตรายมั้ยคะ ก่อนไปหาหนูควรรอให้เมนส์หมดค่อยไปหรือไปได้เลย
สวัสดีค่ะ หากประจำเดือนกำลังมา โดยมีระยะห่างจากรอบเดือนก่อนที่ 21-35 วัน ก็ถือว่าเป็นเลือดประจำเดือนที่มาปกติดี และหากหลังจากนี้ มีเลือดออกโดยรวมแล้วไม่เกิน 10 วัน ก็แสดงว่าเป็นประจำเดือนที่ปกติค่ะ ส่วนการที่เมือกสีดำออกมา ก็คือส่วนของเลือดประจำเดือนค่ะ โดยการที่มีสีดำ เกิดจากเลือดในช่องคลอดสัมผัสถูกอากาศและความเป็นกรดในช่องคลอด สีแดงจึงกลายเป็นน้ำตาลหรือดำได้ ไม่ได้ถือว่าผิดปกติอะไรค่ะ โดยเลือดที่มีสีดำ มักพบในช่วง 1-2 วันแรกที่ประจำเดือนกำลังเริ่มจะมาค่ะทั้งนี้ หากเพิ่งอายุ 14 ปี ประจำเดือนมักจะมาไม่สม่ำเสมอได้ และเลือดจะมีปริมาณไม่เท่ากันได้ในแต่ละรอบเดือน รวมถึงจำนวนวันที่มีเลือดออก ก็อาจไม่เท่ากันได้ค่ะ เพราะยังอยู่ในช่วงวัยรุ่น การทำงานของรังไข่ยังไม่สมบูรณ์ดีค่ะ